ddrg/super_eurlex huggingface dataset:
16.

opfordrer medlemsstaterne til at overveje at undertegne en »social investeringspagt«, som ville skabe en forstærket kontrolmekanisme med henblik på at styrke indsatsen for at opfylde de sociale mål og målene for beskæftigelse og uddannelse i Europa 2020-strategien; denne sociale investeringsplan, f.eks. europluspagten, kunne indeholde en liste over specifikke foranstaltninger i form af sociale investeringer, som skal træffes af medlemsstater inden for en given tidsramme for at nå sociale mål og målene for beskæftigelse og uddannelse i overensstemmelse med den årlige vækstundersøgelse og de nationale reformprogrammer; påpeger, at dette bør være underlagt rammen for regelmæssig overvågning med en vigtig rolle for Kommissionen og Europa-Parlamentet og med inddragelse af alle relevante sammensætninger af Rådet;
18.

mener, at det, når der gøres en fælles indsats for at forsvare en medlemsstat under angreb, bør være muligt at anvende EU's eksisterende krisestyringsstrukturer efter behov, og at navnlig muligheden for at aktivere et EU-operationshovedkvarter bør overvejes; understreger, at der er behov for et fuldt udbygget permanent EU-operationshovedkvarter for at sikre et passende beredskabsniveau og hurtig respons, og gentager opfordringen til medlemsstaterne om at etablere en sådan permanent kapacitet på basis af EU-operationscentret, der blev aktiveret for nylig;
5.

glæder sig over Europa-Parlamentets beslutning om at udvikle en langt mere praktisk og synlig portal for andragender på sit websted, hvilket inden for rammerne af traktatens artikel 227, forretningsordenens artikel 202 og artikel 51 i chartret om grundlæggende rettigheder, vil lette borgernes adgang til proceduren for andragender, sikre dem oplysninger og give dem mulighed for at indgive andragender i et mere brugervenligt miljø samt for at sætte en elektronisk underskrift på et andragende; mener, at denne portal også bør indeholde praktiske links til andre former for klagemuligheder, der er tilgængelige på EU-plan samt på nationalt eller regionalt plan, samt til en oversigt over Udvalget for Andragenders beføjelser, og det bør samtidig fastsætte en ramme for praksis i organismer i den offentlige administration efter samme model som CURIA-portalen, der er EU-Domstolens officielle portal;
10.

gør opmærksom på vigtigheden af Madridkriterierne (som defineret af Det Europæiske Råd i Madrid i 1995), som understregede kandidatlandets evne til at gennemføre EU-regler og -procedurer; mener også, at princippet om konditionalitet i snæver forstand kræver, at et kandidatlands og/eller et potentielt kandidatlands fremskridt med hensyn til at vedtage og gennemføre reformer vurderes effektivt på basis af et klart sæt af kriterier i alle faser af processen, og at lande, der ønsker at blive medlem af EU, først bør kunne gå fra én fase til den næste, når alle betingelser er opfyldt i hver fase; understreger, at Københavnskriterierne også fuldt ud skal respekteres og overholdes af medlemsstaterne for at gøre udvidelsesstrategien mere troværdig og effektiv og for at undgå, at der kræves højere standarder af ansøgerlandene end dem, der anvendes i visse EU-medlemsstater; understreger vigtigheden af at definere de forskellige faser mere klart, fastsætte gennemsigtige og rimelige benchmarks for hele processen, som omsætter de generelle medlemskabskriterier til konkrete skridt frem mod tiltrædelse, og kontrollere, om de stillede krav er blevet opfyldt, samt undgå at fastsætte eller love en tiltrædelsesdato, hvis forhandlingerne endnu ikke er afsluttet; understreger, at der heller ikke bør herske tvivl om, at et benchmark, når det er blevet opfyldt, skal opretholdes, og at et tilbagefald bør resultere i et passende svar fra dem, der fastsætter disse benchmarks;
62.

understreger, at EU's forpligtelse til at sikre sammenhængen i udviklingspolitikken som nedfældet i artikel 208 i traktaten om Den Europæiske Unions funktionsmåde skal respekteres; er af den opfattelse, at EU, som hjemsted for virksomheder, der investerer i udvindingsaktiviteter, bør påvirke deres adfærd med henblik på at fremme mere bæredygtige praksisser, f.eks. ved at styrke de standarder for virksomhedsledelse og bestemmelser, som finder anvendelse på de banker og fonde, der finansierer dem, herunder ved at styrke ækvatorprincipperne, principperne for ansvarlig investering og reglerne i Den Europæiske Investeringsbank samt Baselkomitéen for Banktilsyn;
25.

glæder sig over, at repræsentanter for Europa-Parlamentet og Den Blandede Parlamentariske Forsamling deltog i det uformelle møde mellem ministrene for udvikling og humanitær bistand, som det polske formandskab arrangerede i Sopot den 14. og 15. juli 2011, og opfordrer fremtidige EU-formandskaber til at følge dette eksempel;
F.

der henviser til, at mellem 1,5 og 2,5 mio. udlændinge arbejdede i Libyen under oberst Gadaffis regime; der henviser til, at mange indvandrere fra befrielsens begyndelse den 17. februar 2011 blev tvunget ind i grupper af lejesoldater under Gadaffis styre, og at en stor del af dem nu tilbageholdes uden rettergang eller er flygtet ud af landet; der henviser til, at omkring 8 00 000 indvandrere ifølge Den Internationale Organisation for Migration (IOM) allerede var flygtet ud af landet til nabolandene i slutningen af november 2011, men at mange er vendt tilbage eller ankommet i mellemtiden;
44.

anbefaler, at den højtstående repræsentant baserer denne mekanisme på en erkendelse af den potentielle risiko for, at et partnerland bryder de internationale menneskerettighedsstandarder, ved at inddrage konkrete elementer af et egentligt system for »tidlig varsling« i klausulen, samt på etablering af et gradueret system, der er baseret på konsultationer, opfølgning og konsekvenser, i lighed med det, der indgår i Cotonou-aftalen, og med den overvågningsmekanisme, der er indført i partnerskabs- og samarbejdsaftalen mellem EU og Turkmenistan; bemærker, at et sådant system, der er baseret på dialog, vil kunne bidrage til at påvise og bekæmpe en forringelse af miljøet og gentagne og/eller systematiske menneskerettighedskrænkelser i strid med folkeretten og gøre det muligt at drøfte korrigerende foranstaltninger inden for en bindende ramme; opfordrer derfor til, at revisionen også kommer til at omfatte en vurdering af den rolle, det mandat og de målsætninger, som menneskerettighedsdialoger og -konsultationer er tildelt, og som bør forbedres;
V.

der henviser til, at alder er en risikofaktor for at udvikle neurodegenerative sygdomme som Alzheimers sygdom (den mest almindelige form er demens); der henviser til, at neurodegenerative sygdomme er mere udbredte blandt personer over 65 år (de rammer ca. én ud af 20 over 65 år, én ud af fem over 80 år og én ud af tre over 90 år); der henviser til, at mere end 7,3 mio. mennesker i Europa lider af demens; der henviser til, at undersøgelser viser, at forekomsten af Alzheimers sygdom blandt kvinder over 90 år er på 81,7 % (sammenholdt med 24 % blandt mænd); der henviser til, at stigmatisering og manglende bevidsthed om neurodegenerative sygdomme som demens fører til sen diagnosticering og et ringe behandlingsresultat;
F.

der henviser til, at størstedelen af forbrydelserne mod dalitkvinder ifølge skøn ikke anmeldes på grund af frygt for social udstødelse og trusler mod den personlige sikkerhed og tryghed; der henviser til, at en 16-årig dalitpige i forbindelse med en sag i delstaten Haryana blev udsat for gruppevoldtægt i landsbyen Dabra (distriktet Hisar) den 9. september 2012; der henviser til, at hendes far begik selvmord efter at have opdaget, hvad der var sket, og politiet først for sent besluttede at skride til handling, da de stod over for masseprotester;
glæder sig over, at 2012-budgettet, efter gentagne anmodninger fra Parlamentet, indeholder betalingsbevillinger på 5 0 0 00 000 EUR under budgetpost 04 05 01 vedrørende EGF; bemærker dog, at disse betalingsbevillinger for andet år i træk har vist sig at være utilstrækkelige til at dække støtteanmodningerne for et helt år, og at de manglende betalingsbevillinger skal tilvejebringes ved hjælp af et ændringsbudget via en overførsel fra andre budgetposter; mener, at begge disse omstændigheder ikke er udtryk for forsvarlig budgetforvaltning; minder om, at EGF blev oprettet som et specifikt instrument, der skulle muliggøre en øjeblikkelig og hensigtsmæssigt reaktion på masseafskedigelser, som er en direkte eller indirekte følge af globaliseringen; understreger, at uden tilstrækkelige bevillinger, og med henblik på at undgå tidligere tiders overførsler fra andre budgetposter, vil hverken EGF's nødsituationsmæssige formål eller dens funktionsdygtighed kunne sikres;
8.

henstiller, at de involverede institutioner tager de nødvendige skridt til at forbedre de procedure- og budgetmæssige bestemmelser med henblik på at fremskynde anvendelsen af EGF; påskønner den forbedrede procedure, som Kommissionen har indført efter Parlamentets anmodning om at fremskynde frigivelsen af tilskud, og som har til formål at sikre, at Kommissionens vurdering af, hvorvidt ansøgningen opfylder kriterierne for støtteberettigelse, forelægges budgetmyndigheden samtidig med forslaget om at anvende EGF; håber, at yderligere forbedringer af proceduren vil blive indarbejdet i den nye forordning om Den Europæiske Fond for Tilpasning til Globaliseringen (2014-2020), og at EGF vil blive gjort mere effektiv, gennemsigtig og synlig;
107.

glæder sig over afgørelsen om at udnævne 2012 til det europæiske år for aktiv aldring og solidaritet mellem generationerne; opfordrer medlemsstaterne til at anerkende og respektere ældres rettigheder, således at de kan få et værdigt og godt liv, ved at tilvejebringe passende sociale ydelser, livslang læring og andre programmer til social og kulturel inddragelse af dem; opfordrer medlemsstaterne til at vedtage foranstaltninger til at bekæmpe misbrug af og alle former for vold mod ældre og fremme deres uafhængighed ved at støtte renoveringen og adgangen til boliger; minder om, at ældre kvinder oftere lever under fattigdomsgrænsen på grund af lønforskellen mellem mænd og kvinder og senere pensionsforskellen; understreger, at de aktive og frivillige borgere, mænd og kvinder, over 65 år i fuld og alsidig udstrækning bidrager til samfundets dagligdag;
147.

fordømmer enhver form for intolerance, diskrimination eller vold på grund af religion eller tro uanset hvor, det foregår, og hvem, det går ud over, og hvad enten der er tale om religiøse, frafaldne eller ikke-troende; udtrykker dyb bekymring over det stigende antal overgreb i forskellige lande mod repræsentanter for religiøse mindretal og mod de forsigtige stemmer inden for de religiøse traditioner, der har flertallet, som er fortalere for pluralistiske og multikulturelle samfund, der er kendetegnet af gensidig respekt mellem enkeltpersoner; udtrykker bekymring over straffriheden i forbindelse med sådanne krænkelser, politiets og retsvæsenets partiskhed under behandlingen af sådanne sager og manglen på passende ordninger for erstatning til ofre i mange af verdens lande; bemærker, at hændelserne under det arabiske forår, selv om de forventedes at ville fremme en overgang til demokratiske forhold, paradoksalt nok i mange tilfælde har medført en forværring af religiøse mindretals friheder og rettigheder og fordømmer derfor på det skarpeste alle voldshandlinger mod kristne, jødiske, muslimske og andre trossamfund; anerkender det stigende behov i et antal lande for konfliktløsning og forsoning, herunder en interreligiøs dialog på forskellige niveauer; opfordrer EU og VP/HR, den særlige EU-repræsentant for menneskerettigheder, Kommissionen og EU-Udenrigstjenesten til at rejse spørgsmålet om diskriminerende og opildnende indhold i f.eks. medierne og hindringer for fri udøvelse af tro i dialogen med tredjelande om menneskerettigheder; mener, at disse problemer ikke kan løses i tredjelande, hvor religiøse mindretal oplever, at deres rettigheder bliver krænket, ved at de beskyttes og isoleres »fra« det omgivende samfund, hvorved der bliver skabt »parallelsamfund«;
18.

bemærker dog dagpengebeløbet på 4 439 EUR pr. arbejdstager under deltagelsen i foranstaltningerne og anser dette for at være et for højt beløb; minder om, at EGF-midler for fremtiden primært bør bevilges til kursus og jobsøgninger såvel som til erhvervsorienteringsprogrammer, og at det finansielle bidrag til dagpengene altid bør være af supplerende art og parallelt med, hvad der stilles til rådighed for afskedigede arbejdstagere i henhold til national ret eller kollektiver overenskomster;
8.

anmoder de involverede institutioner om at tage de nødvendige skridt til at forbedre de procedure- og budgetmæssige bestemmelser med henblik på at fremskynde anvendelsen af EGF; påskønner den forbedrede procedure, som Kommissionen har indført på Parlamentets anmodning om at fremskynde frigivelsen af tilskud, og som har til formål at sikre, at Kommissionens vurdering af, hvorvidt ansøgningen opfylder kriterierne for støtteberettigelse, forelægges budgetmyndigheden samtidig med forslaget om at anvende EGF; håber, at yderligere forbedringer af proceduren vil blive indarbejdet i den nye forordning om Den Europæiske Fond for Tilpasning til Globaliseringen (2014-2020), og at EGF vil blive gjort mere effektiv, gennemsigtig og synlig;
16.

beklager, at betalingsbevillingerne på 5 0 0 00 000 EUR under budgetposten for EGF (budgetpost 04 05 01) i 2012-budgettet har vist sig ikke at være tilstrækkelig til at dække alle nødvendige betalinger; beklager, at Kommissionen har foreslået at dække en del af denne betaling med en overførsel i betalingsbevillinger fra budgetposten for den europæiske mikrofinansieringsfacilitet Progress (budgetpost 04 04 15) i stedet for at anmode om nye bevillinger i forslag til ændringsbudget nr. 6/2012, således som den med rette har gjort det i forbindelse med andre anmodninger om anvendelse af EGF; minder om, at EGF blev oprettet som et separat, specifikt instrument med egne målsætninger og frister, og at den derfor fortjener en særskilt tildeling, således at tidligere tiders overførsler fra andre budgetposter, som kunne skade gennemførelsen af EGF's politiske målsætninger, kan undgås;
8.

anmoder de involverede institutioner om at tage de nødvendige skridt til at forbedre de procedure- og budgetmæssige bestemmelser med henblik på at fremskynde anvendelsen af EGF; bifalder den forbedrede procedure, som Kommissionen har indført efter Parlamentets anmodning om at fremskynde frigivelsen af støtte, og som har til formål at sikre, at Kommissionens vurdering af, hvorvidt ansøgningen opfylder kriterierne for støtteberettigelse, forelægges budgetmyndigheden sammen med forslaget om at anvende EGF; håber, at der vil blive foretaget yderligere procedureforbedringer i den nye forordning om Den Europæiske Fond for Tilpasning til Globaliseringen (2014-2020), og at fonden vil blive gjort mere effektiv, gennemsigtig og synlig;
9.

anmoder de involverede institutioner om at tage de nødvendige skridt til at forbedre de procedure- og budgetmæssige ordninger med henblik på at fremskynde anvendelsen af EGF; påskønner den forbedrede procedure, som Kommissionen har indført efter Parlamentets anmodning om at fremskynde frigivelsen af tilskud, som sigter mod at forelægge budgetmyndigheden Kommissionens vurdering af, hvorvidt ansøgningen opfylder kriterierne for støtteberettigelse, samtidig med forslaget om at anvende EGF; håber, at yderligere forbedringer af proceduren vil blive indarbejdet i den nye forordning om Den Europæiske Fond for Tilpasning til Globaliseringen (2014-2020), og at EGF vil blive gjort mere effektiv, gennemsigtig og synlig;
B.

der henviser til, at den israelske regering den 2. december 2012 meddelte, at den ville tilbageholde 100 mio. USD i palæstinensiske skatte- og afgiftsindtægter; der henviser til, at de månedlige skatteoverførsler er af afgørende betydning for Den Palæstinensiske Myndigheds budget; der henviser til, at den israelske finansminister, Yuval Steinitz, udtalte, at skatteindtægterne blev tilbageholdt med henblik på at betale palæstinensisk gæld til det israelske elektricitetsselskab;
44.

minder om, at Parlamentet i sin beslutning af 12. maj 2011 om antibiotikaresistens understregede behovet for at få et samlet billede af, hvornår, hvor, hvordan og til hvilke dyr der i dag faktisk anvendes antimikrobielle stoffer; mener, at disse data bør indsamles, analyseres og offentliggøres af Kommissionen uden forsinkelse, og at disse data bør harmoniseres og gøres sammenlignelige for at gøre det muligt at foretage en ordentlig analyse og træffe effektive, samordnede og artsspecifikke foranstaltninger, der er tilpasset forskellige former for husdyrhold, med henblik på at bekæmpe AMR på såvel EU-plan som på medlemsstatsplan;
15.

påpeger, at det i Kommissionens beretning specifikt understreges i konklusionerne, at det er ESFA's opfattelse, at det fremgår, at dele af forordningen ikke er fuldt på højde med den nuværende viden (»it appears that parts of the Regulation are not fully in line with the current knowledge«); mener, at det derfor er vigtigt at understrege behovet for at tage den senest erhvervede videnskabelige viden i betragtning ved udformning af lovgivning om dyrevelfærd; understreger det faktum, at EFSA-udtalelsen understreger, at andre aspekter end transportens varighed spiller en rolle for dyrevelfærden, såsom velordnet lastning og losning samt køretøjernes udformning;
2.

roser regeringens og oppositionens målrettede indsats for at samarbejde om reformer og anerkender betydningen af den politiske aftale, der blev indgået i november 2011, og som afsluttede et langvarigt dødvande og banede vejen for fremskridt inden for de tolv hovedprioriteter; indbyder både flertallet og oppositionen til at fortsætte samarbejdet på tværs af partierne og bidrage til den vellykkede vedtagelse og konsekvente gennemførelse af de centrale reformer, som er nødvendige for at indlede de formelle tiltrædelsesforhandlinger; understreger, at alle politiske partier og aktører i Albanien, herunder medierne og civilsamfundet, bør gøre en indsats for at forbedre det politiske klima i landet for at åbne mulighed for dialog og gensidig forståelse; opfordrer følgelig alle de politiske partier til at udvise et ægte engagement for at forbedre det politiske klima i landet; opfordrer de politiske kræfter i Albanien til at holde landet på EU-sporet i forbindelse med næste års valgkampagne;
12.

har følgende synspunkter desangående: i) konstaterer, at appeldomstolen og førsteinstansdomstolen bør have en multinational sammensætning; påpeger, at der ved sammensætningen af dem bør tages hensyn til de eksisterende domstolsstrukturer, dog under henvisning til, at det overordnede mål er at sikre indførelse af en ny domstol, der reelt er fælles; foreslår derfor, at de lokale afdelinger snarest muligt bør opnå en multinational sammensætning, men at der kan foretages begrundede undtagelser fra dette grundprincip efter godkendelse fra det administrative udvalg i en overgangsperiode på højst fem år, mens det sikres, at kvalitet og effektivitet i de eksisterende strukturer ikke forringes; mener, at dette tidsrum på fem år bør benyttes til at uddanne og forberede dommerne intensivt; ii) mener, at domstolen bør være sammensat af både dommere med juridiske kvalifikationer og dommere med tekniske kvalifikationer; dommerne bør garantere de højeste standarder for kompetence og dokumenteret erfaring inden for patentretssager og kartelret; der bør foreligge dokumentation for disse kvalifikationer bl.a. via relevant erhvervserfaring og faglig videreuddannelse; dommere med juridiske kvalifikationer bør være i besiddelse af de nødvendige kvalifikationer til udnævnelse til retsembeder i en kontraherende medlemsstat; dommere med tekniske kvalifikationer bør være i besiddelse af en universitetsgrad og ekspertise inden for teknologi samt kendskab til civilret og civilproces; iii) foreslår, at aftalens bestemmelser om domstolens sammensætning ikke bør ændres efter aftalens ikrafttræden, medmindre målsætningerne for domstolsordningen, dvs. kravet om optimal kvalitet og effektivitet, ikke tilgodeses på grund af disse bestemmelser; foreslår, at afgørelser vedrørende domstolens sammensætning træffes af det kompetente organ med enstemmighed; iv) er af den opfattelse, at aftalen bør indeholde beskyttelsesmekanismer, der sikrer, at dommere kun kan udpeges, hvis deres neutralitet er uomtvistelig, navnlig hvis de har fungeret som medlemmer af nationale patentkontorers appelkamre eller EPO;
R.

der henviser til, at opstillingen af en ramme for styrkelse af retssikkerheden vil få positive følger for begge parter ved at fremme øgede handels- og investeringsstrømme samt sektorspecifik og geografisk diversificering; der henviser til, at den væsentligste virkning for EU vil være besparelserne som følge af den gradvise nedsættelse eller afskaffelse af toldsatserne samt de øgede muligheder for handel og investeringer inden for en ramme af stabilitet og gensidig tillid; der understreger, at begge regioner har forpligtet sig til at respektere og overholde internationale standarder, navnlig Verdenshandelsorganisationens og Den Internationale Arbejdsorganisations standarder; der henviser til, at aftalen for Mellemamerikas vedkommende vil betyde øget tilstedeværelse på den internationale scene, en strategisk associering med et konsolideret marked og mulighed for at diversificere og for at tiltrække langsigtede produktive investeringer;
E.

der henviser til, at det er strategisk vigtigt for EU's industripolitik at forhindre yderligere udflytninger af stålværker og stålproduktion til lande uden for EU og garantere arbejdsstyrkens sikker, og der henviser til, at det med hensyn til EU 's miljøpolitik er lige så vigtigt at sikre, at forureneren betaler, og at den økologiske balance forbedres og om nødvendigt genoprettes, som krævet i artikel 191, stk. 2, i TEUF og direktiv 2004/35/EF om miljøansvar;
17.

opfordrer til at forbedre den administrative kapacitet hos de lokale og regionale myndigheder og de økonomiske og social aktører — f.eks. gennem udvidet brug af teknisk bistand — for så vidt angår forvaltningen af strukturfondsmidlerne ved hjælp af en reel styring på flere niveauer, som garanterer den bedst mulige opnåelse af målsætningerne; anser det for afgørende, at der udvikles bæredygtige multifunktionelle netværker baseret på gode praksisser, og at de fremmes på en måde, der vil stimulere dannelsen af levende og integrerede by- og landpartnerskaber, som er baseret på de enkelte regioners behov;
2.

opfordrer medlemsstaternes beskæftigelses- og socialministre til at blive enige om en henstilling fra Rådet under EPSCO-Rådets samling i februar 2013 med sigte på at indføre ungdomsgarantiordninger i alle medlemsstater; understreger, at ungdomsgarantien ikke er en jobgaranti, men et instrument, der sikrer, at alle unge EU-borgere og unge med lovligt ophold i alderen 18-25 år samt nyuddannede under 30 år modtager et tilbud om beskæftigelse af god kvalitet, videreuddannelse eller praktikplads senest fire måneder efter, de er blevet ledige eller har forladt det formelle uddannelsessystem; understreger, at ungdomsgarantiordningerne reelt bør forbedre situationen for unge, der ikke er i beskæftigelse eller under almen eller faglig uddannelse; understreger, at ungdomsgarantiordningerne bør kunne modtage særlige former for EU-finansiering, især i de medlemsstater med de højeste ungdomsarbejdsløshedsrater;
5.

giver ikke desto mindre udtryk for sin bekymring over de fortsatte krænkelser af menneskerettighederne og de grundlæggende frihedsrettigheder i Zimbabwe, der undergraver de forpligtelser, som Zimbabwes nationale samlingsregering har indgået i de senere år, og er navnlig bekymret over den senere tids tilfælde af chikane af menneskerettighedsforkæmpere, journalister og medlemmer af civilsamfundet i Zimbabwe; opfordrer Zimbabwes regering til at træffe alle fornødne foranstaltninger til sikring af, at ingen udsættes for chikane eller intimidering for at have taget fat på menneskerettighedsspørgsmål;